May 19,2015
డిసెంబరు నాటికి 25 వేలకు పసిడి!
         హైదరబాద్‌: అంతర్జాతీయ పరిణామాలకు తోడు, దేశీయ డిమాండ్‌లో స్తబ్దత వల్ల ఈ ఏడాది ముగింపు నాటికి పది గ్రాముల బంగారం ధర రూ.25,000కు దిగివచ్చే అవకాశాలున్నాయని నిపుణులు అంచనా వేస్తున్నారు. అమెరికా పరిణామాలు ప్రధానంగా బంగారం ధరలన ప్రభావితం చేస్తాయి. ప్రస్తుతం యుఎస్‌ తొలి త్రైమాసికం వృద్ధి రేటు 0.2 శాతానికి దిగజారింది. ఏప్రిల్‌ తయారీ రంగంలో మాంద్యం నెలకొంది. డాలర్‌ విలువ బలహీనపడటం భారత్‌లో బంగారం ధర తగ్గడానికి దోహదం చేస్తాయని పరిశీలకుల అంచనా వేస్తున్నారు. ఈ ఏడాది జనవరి నుంచి మార్చితో ముగిసిన తొలి త్రైమాసికం (క్యూ1)లో ప్రపంచ వ్యాప్తంగా బంగారం డిమాండ్‌లో 1 శాతం తగ్గి 1,079.3 టన్నులకు పడిపోయింది. ఇదే సమయంలో బంగారంపై పెట్టుబడుల్లోనూ పెద్ద పురోగతి లేదు. క్రితం క్యూ1లో గ్లోబల్‌ బంగారం సరఫరా 1,089.2 టన్నులుగా చోటు చేసుకుంది. గతేడాది ఇదే త్రైమాసికంలో 1,093.3 టన్నులుగా నమోదయ్యింది.
రూ.40వేలకు చేరిన వెండి ధరలు
           అంతర్జాతీయ పరిణామాలకు తోడు రిటైలర్ల నుంచి మద్దతు లేకపోవడంతో గురువారం బులియన్‌ మార్కెట్లో బంగారం ధర యథాతథంగా ముగిసింది. న్యూఢిల్లీ బులియన్‌ మార్కెట్లో 99.9 శాతం, 99.5 శాతం స్వచ్ఛత కలిగిన 10 గ్రాముల బంగారం ధర రూ.27,800, రూ.27,650 వద్ద నమోదయ్యింది. మరోవైపు కిలో వెండిపై రూ.350 పెరిగి రూ.40,000కు చేరింది.
మీ స్నేహితులకు రికమెండ్ చెయ్యండి